GiliGold/VAD_KnessetCorpus huggingface dataset:
שי חרמש: במציאות כזאת כרגע כשאתם מגדילים את הגירעון המצטבר לחמש שנים, כשאתה מציג נתונים אקסטרניים שמחמירים את המצב, שלא אמרת אף נתון אחד לטובתנו, שהכלכלה הישראלית, ארבעים אחוזים ממנה לא נמצאת בכלל בארץ אלא היא יוצאת החוצה ואם לא קונים שם, לא ייצרו בארץ.
שי חרמש: זאת אומרת, מתווה של הצמיחה יקטן, גם מתווה של תעסוקה יקטן וגם מתווה של גביית מסים יקטן.
שי חרמש: אתה השנה לא תקבל גרוש מהבורסה.
שי חרמש: חסרים לך רק ארבעים מיליארד שקלים שם.
שי חרמש: כשאני רואה את המספרים האלה, זה כמו בקונדיטוריה בה מוכרים קופסאות של שוקולד.
שי חרמש: אתה לא יודע מה יש בפנים אלא אתה יודע רק מה המחיר.
שי חרמש: המחיר הוא שלושה אחוזים וגם זה זמני בלבד.
שי חרמש: אני אומר בדרך של ברוורמן, בואו תפתחו את הנתונים.
שי חרמש: אני לפחות יודע מאנשים מתוככם שיש טייס אוטומטי של בין 35 ל-40.
שי חרמש: גפני, אני מדבר לא לעניין אבל תקשיב.
משה גפני: לא דיברנו עליך.
שי חרמש: לא צריך לדבר עלי.
שי חרמש: צריך להקשיב לי.
משה גפני: לא ראיתי בתקנון שאני חייב להקשיב.
משה גפני: זה מופיע בתקנון?
יובל שטייניץ: שי, אני מקשיב לך אפילו בלי התקנון.
שי חרמש: עזבו את היחידה שיש לי באופוזיציה ותסלח לי, אני אומר את זה כאן לפרוטוקול, ככלכלן מקצועי.
שי חרמש: אין לי מקצוע אחר.
שי חרמש: אני רפתן וכלכלן.
שי חרמש: זה מה שאני יודע לעשות.
שי חרמש: אני לא יודע לגדל אבטיחים.
שי חרמש: הטייס האוטומטי שאתם יודעים הוא טייס אוטומטי של הסכמי השכר, של מעונות היום, של התחייבויות לברודט, של כל הדברים שכבר התחייבתם עליהם, הוא 35 מיליארד שקלים.
שי חרמש: חבר'ה, זה ממקורותיכם אבל לא להכניס את זה לפרוטוקול כי אסור לפרסם את זה.
שי חרמש: 35 מיליארד שקלים, יש לך טייס אוטומטי בינואר 2013 אם רוצה או לא רוצה.
שי חרמש: חבר'ה, תפסיקו לבלבל אותנו.
שי חרמש: אני יושב כאן ואני אומר לך שוב שאני חוזר לקונדיטוריה וקונה קופסה סגורה.
שי חרמש: המשקל לא משקל, השוקולד לא שוקולד, המילוי בפנים לא מילוי והמחיר של שלושה אחוזים, גם הוא לא מחיר אלא הוא זמני בלבד.
שי חרמש: תודה על רשות הדיבור.
משה גפני: אני לא יודע למה אמרת אופוזיציה בדבריך.
משה גפני: הבנתי את הקונדיטוריה.
שי חרמש: אמרתי אופוזיציה כי מה שנשאר לנו זה רק למחות.
משה גפני: אתה קיבלת כאן תפקידים ביצועיים ממש.
שי חרמש: ועשיתי אותם גם לא רע.
משה גפני: אני לא יודע מה עשית.
משה גפני: מה שעשית, אני בודק עכשיו.
משה גפני: חבר הכנסת יצחק וקנין ואחריו חבר הכנסת מגלי והבה.
יצחק וקנין: אני רוצה להגיד לכם משהו רבותיי.
יצחק וקנין: אני לא כלכלן, להבדיל ממך, שי.
שי חרמש: אתה גם לא רפתן.
יצחק וקנין: אני מוכן לחזור אחורה קצת עם הפרוטוקולים ולהראות איך אתם גם אומרים דברים אחרים.
שי חרמש: על הגירעון, אף פעם לא.
יצחק וקנין: בדיוק הפוך.
שי חרמש: אני על הגירעון, אף פעם לא.
יצחק וקנין: על הגירעון.
שי חרמש: זה היה הוויכוח עם ברוורמן.
יצחק וקנין: ההבדל ביני לביניכם הוא שאני יושב כאן כל הזמן בישיבות.
יצחק וקנין: אני יושב כאן כל הזמן, כבר 12 שנים רצוף וחמש שנים גם הייתי ממלא מקום.
יצחק וקנין: אני זוכר שדווקא בשנים האחרונות אנחנו אמרנו – אנחנו ולא אחרים – וחלקנו על דעתו של בנק ישראל בנושא של יעדי הגירעון.
יצחק וקנין: אפילו אבישי לא פעם אמר שאחוז וחצי הוא לא דבר מקודש ואפשר להגיע ל-2,2 אחוזים.
שי חרמש: השאלה על מה מוציאים את זה.
אבישי ברוורמן: הוצאות.
יצחק וקנין: חבר'ה, אתם אמרתם.
יצחק וקנין: אני לא כלכלן ואפילו לא מבין מה זה יעד גירעון.
יצחק וקנין: אני סתום לגמרי.
משה גפני: אסור להגיד את זה.
משה גפני: לפי התקנון אסור להגיד את זה.
יצחק וקנין: אני לא הייתי באופוזיציה אלא הייתי כל הזמן בקואליציה אבל גם בממשלה הקודמת שהיא הייתה של קדימה עמד רוני בר-און שר האוצר ועמדו אנשים אחרים ואמרו את המצב השחור משחור שהיה אי אפשר לתאר.
יצחק וקנין: אני זוכר את התחלת הקדנציה הזאת.
שי חרמש: כמה היה הגירעון אצלו?
שי חרמש: אפס.
יצחק וקנין: התמונה הייתה שחורה לגמרי.
יצחק וקנין: אני מזכיר שוב את הדיונים שהתקיימה כאן עם ההסתדרות, את המצ'ינג שאמרנו שנעשה למפעלים.
יצחק וקנין: אני זוכר את הכול.
יצחק וקנין: כאן בשולחנות האלה, דיברנו ע כך.
יצחק וקנין: מה אנחנו עושים?
יצחק וקנין: התמזל מזלנו ואני אומר שהקדוש ברוך הוא מרחם עלינו מהשמים.
יצחק וקנין: חבר'ה, כלכלה היא לא גאונות לא של יובל שטייניץ, לא של אבישי ברוורמן, לא של יצחק וקנין ולא של משה גפני.
יצחק וקנין: כלכלה, זה הקדוש ברוך הוא.
יצחק וקנין: ארץ אשר עיני השם אלוקיך בה מראשית השנה עד אחרית השנה.
יצחק וקנין: תבין, אני תמה על כל הדיבורים שלנו.
יצחק וקנין: בשנתיים האחרונות כלכלות מתרסקות לעינינו כל רגע, כולנו ראינו את המצב בשנת 2008 ואת ההידרדרות.
יצחק וקנין: מה ששמעתי כאן, חבל לכם על הזמן.
יצחק וקנין: קרה מה שקרה ומדינת ישראל, התמזל מזלנו.
יצחק וקנין: צריך לפעמים גם קצת אומץ לפרגן ולומר גם דברים חיוביים.
יצחק וקנין: הכלכלה שלנו במזל גדול, סיעתא דשמיא גדולה, הלכה בדרך הנכונה.
יצחק וקנין: אני בין אלה שצעקתי כאן הכי הרבה לגבי השיכון וגם היום אני צועק כיוון שאני חושב שזאת פצצה חברתית שמישהו צריך לתת את הדעת עליה כי אם אזרח במדינת ישראל לא יכול לקנות דירה כי המחירים הם בשמיים, כי שליש מזה הולך לאוצר, ואנחנו לא עושים חשבון פשוט איך אנחנו מורידים את המחיר לדירה לזוג צעיר, זאת בעיה שלנו.
שי חרמש: עם התקציב הזה הוא יקנה דירה?
יצחק וקנין: גם היום אני ואתה ושר האוצר וכל אחד מאתנו מחויבים לעשות סדרי עדיפויות בתקציב.
שי חרמש: אבל לא מדברים על זה.
יצחק וקנין: המציאות הכלכלית במדינת ישראל בשלוש-ארבע השנים האחרונות הייתה טובה מבחינת הניהול הכלכלי אלא שאני חושב שהיה צריך לעשות סדרי עדיפויות במספר דברים כדי למנוע.
יצחק וקנין: אני חושב שאם נפתור את בעיית הדיור הציבורי לזוגות הצעירים, אנחנו פותרים תשעים אחוזים מהמחאה.
יצחק וקנין: תאמינו לי, תשעים אחוזים מהמחאה היא הדיור וזאת אבן הנגף המרכזית של מדינת ישראל.
יצחק וקנין: לגבי מה שצריך להיות.
יצחק וקנין: אני אומר לכם שיעד הגירעון, לדעתי זה לא דבר מקודש.
יצחק וקנין: יש מציאות לפיה חייבים להגדיל את יעד הגירעון.
יצחק וקנין: צריך להגדיל אותו כי זאת המציאות, כי אחרת אנחנו נמצא את עצמנו בבור גדול.
שי חרמש: גם אצלך בבית היית עושה את זה?
אורי אריאל: בעיקר כאשר זאת שנת בחירות.
יצחק וקנין: גם אם לא הייתה שנת בחירות, המציאות הייתה מחייבת את האוצר לעשות את המהלך הזה.
יצחק וקנין: יש הקטנה במסים, בהכנסות ובעוד דברים אחרים.
משה גפני: חבר הכנסת וקנין, אני לא מסכים שתענה לו.
משה גפני: הוא מפריע באופן סדרתי.
יצחק וקנין: שי, איך אתה היית מדבר לו היית בקואליציה?
שי חרמש: אותו הדבר.
שי חרמש: דיברתי בקואליציה אותו הדבר.
שי חרמש: התנגדתי להעלאת הגירעון.
שי חרמש: אני עקבי בעניין הזה.
יצחק וקנין: את זה תספר למישהו אחר.
שי חרמש: אבישי, תגן עלי.
שי חרמש: אני כל הזמן הייתי עקבי בהעלאת הגירעון.
שי חרמש: דיברתי אישית עם יובל על כך.
יצחק וקנין: אני אמרתי את זה בכל הישיבות.
משה גפני: שי, אני לא רוצה להוציא אותך אבל אתה לא יכול לעשות את זה.
משה גפני: זה גם לא מנומס.
יצחק וקנין: כשאני הייתי צריך לתקוף בנושא של הבינוי, לאורך כל הדרך תקפתי.
יצחק וקנין: אני יכול לומר שמבחינת הניהול הכלכלי בארבע השנים האחרונות, צריך להגיד כל הכבוד לשר האוצר ולצוות שלו.
יצחק וקנין: הם עשו עבודה טובה ובסך הכול הייתה סיעתא דשמיא גדולה ואנחנו נמצאים במצב כזה.
אורי אריאל: אבל למה הם מקלקלים עכשיו?
אורי אריאל: אחרי שלוש שנים טובות, למה לקלקל?
יצחק וקנין: איך הדברים ייבחנו?
יצחק וקנין: הרי אתה לא יכול לבוא ולקבל החלטה ברגע מסוים ולומר שמחר בבוקר תראה את התוצאה.
יצחק וקנין: יש כאן בעיה ואנחנו רואים מה קורה בכל העולם.
יצחק וקנין: מדינת ישראל לא מנותקת מהעולם.
יצחק וקנין: אנחנו מדינה מוטת יצוא וכל אחד מבין שהמציאות הזאת מחייבת אותנו לעשות מספר צעדים.
יצחק וקנין: אני מתפלל לקדוש ברוך הוא.
יצחק וקנין: אני אומר לכם שאין לי על מה להישען אלא רק על הקדוש ברוך הוא.
יצחק וקנין: המציאות של כלכלה, היא לא גאונות של אף אחד אלא זה רק בורא עולם.
משה גפני: אורי, אתה רוצה לדבר?
אורי אריאל: אני יכול להוסיף אחרי הדברים שנאמרים כאן.
מגלי והבה: אדוני היושב ראש, אני אהיה הגון ואני אגיד שאני מצביע נגד.
מגלי והבה: אני אומר זאת בהתחלת דבריי.
משה גפני: כל אחד מצביע לפי מצפונו.
משה גפני: היו כמה שביקשו ממני שאני אקרא להם לפני ההצבעה ולכן אני שואל.
משה גפני: אורי, אם אתה רוצה רשות דיבור, אין בעיה.
אורי אריאל: אני אבקש דקה.
מגלי והבה: כשאנחנו מתייחסים לכלכלה יציבה, קודם כשהייתה כלכלה יציבה בממשלה הקודמת נתנו לה שבחים.
מגלי והבה: ירדו עליה.
מגלי והבה: כשהכלכלה יציבה ושומרת על עצמה, גם נותנים שבחים.
מגלי והבה: כשאני מסתכל על מקבלי ההחלטות והם רוצים להגדיל את הגירעון ואומרים לפי תוכנית, אפילו כתבו עד 2019.
שי חרמש: 2020.
מגלי והבה: בסדר, נתת עוד שנה, עד 2020.
מגלי והבה: חבל שוקנין יצא.
משה גפני: נדמה לי שהוא חבר ועדת הכנסת.
משה גפני: בוועדת הכנסת יותר מעניין מאשר אצלנו.
מגלי והבה: אני עוד לא התחלתי לדבר וכבר מפריעים לי.
מגלי והבה: אני רואה את אותם ציבורים שמגיעים אלינו.
מגלי והבה: אנחנו מדברים על הבעיות שהיינו צריכים לפתור כאן בנושא הדיור ובנושא הדיור הציבורי.
מגלי והבה: אני מדבר על שרים בתוך הממשלה הזאת.
מגלי והבה: שר השיכון מאשים ואומר שנושא הדיור הציבורי והדיור בכלל, פתרון הדיור, זה האוצר, הוא זה שמעכב, הוא זה שלא נותן.
מגלי והבה: את האזרח כרגע מעניינת היציבות הכלכלית, בהחלט כן, אבל מעניין אותו איך הוא יקנה את הדירה שלו ואיך יהיה לו היכן לגור.
מגלי והבה: זה לא תוקן ולא השתפר.
מגלי והבה: כשאנחנו מדברים על הבעיות האחרות בנושא העלאות המחירים, בנושא השינוי הקטסטרופאלי שאנחנו רואים אותו מבחינת רמת האזרחים בכל הארץ, יכול להיות שבאמת כשאנחנו מדברים על 730 אלף עניים במדינת ישראל, או כאלה שנמצאים מתחת לקו העוני, הם לא מעניינים את מקבלי ההחלטות אלא מעניין אותם לשמור על יציבות כלכלית.
מגלי והבה: זה חשוב אבל בצעד הזה הגדלת הגירעון היא לא בכיוון הזה.
מגלי והבה: מצד אחד אנחנו לא פותרים את הבעיות הכלכליות שלנו מהן אנחנו סובלים והמצב הולך ונעשה יותר קשה ולדעתי הולך להיות יותר קשה, והיום אנחנו מנסים לתרץ ולהאשים שזה בגלל חוסר היציבות באירופה וחוסר היציבות בארצות הברית.
מגלי והבה: אנחנו יודעים שיש כאן חוסר מבחינת חלוקה הגיונית של העוגה ואנחנו יודעים להיכן הולכים מיליוני שקלים ולא רק מיליון אחד ושני מיליוני שקלים.
מגלי והבה: מיליוני שקלים בהסכמים הקואליציוניים.
מגלי והבה: אנחנו מכירים ויודעים את זה ואנחנו יודעים שהכסף הזה לא מושקע בכיוון הזה כדי לנסות למנוע את הפגיעה בנושא הגירעון.
מגלי והבה: תחסוך היכן שצריך ותצמצם היכן שצריך אבל אל תחליש את החלשים.
מגלי והבה: לצערי הרב כולנו יודעים לדבר ואני חלק מהקבוצה שיושבת כאן.
מגלי והבה: אנחנו רואים את הבעיות של הציבור בישראל, אלה שמתחת לקו העוני, ואני לא מדבר על הרשויות שבאות לבכות כאן ועל מצבם הכלכלי של המפעלים בפריפריה.
מגלי והבה: הרשימה היא ארוכה.
מגלי והבה: בא האוצר ואומר שהוא רוצה לשמור אבל שניתן לו קצת, איפה הולך הקצת הזה?
מגלי והבה: על הגדלת חצי אחוז גירעון?
מגלי והבה: לאן זה הולך?
מגלי והבה: כמו שאמר אורי אריאל, מתקרבת שנת בחירות ולכן ניתן לחלק?
מגלי והבה: אז בבקשה, שיתחילו לחלק אבל יש אחריות.
מגלי והבה: אנחנו גם שומעים את בנק ישראל.
מגלי והבה: קטונתי אבל אני בין אלה שנתנו מחמאות לראייה הכלכלית החשובה בראייה אזורית ובראייה בינלאומית והפנימית.
מגלי והבה: בנק ישראל אומר שיש בזה סכנה מבחינת הגדלת הגירעון ולא אחזור על דברי חבריי כאן.
מגלי והבה: העניין הוא לא פוליטי, לאיזה קבוצה אתה שייך, אלא מה שכואב לי, מה שתיארתי על השכבות החלשות, על המפעלים הקורסים, על עליות המחירים, על הרשויות שלא יכולות לעשות שום דבר חוץ מאשר להסתכל על הרשות ולהבטיח משכורת בסוף החודש או להבטיח שהעובדים לא ישבתו.
מגלי והבה: כשאנחנו רואים את התמונה הכללית, כל הדבר הזה עליו אנחנו מדברים הוא בעוכרנו, במיוחד אלה שמנסים להרגיע אותנו עד 2020, אני לא בטוח שזה משרת.
מגלי והבה: צריכים להיות מספיק אמיצים לשמור על הגירעון שקבעו אותו ולנסות לשנות בסדר העדיפויות הקיים תוך התחשבות באוכלוסיות החלשות.
משה גפני: אחרון הדוברים חבר הכנסת אורי אריאל.
שכיב מוראד שנאן: ואחריו אני.
אורי אריאל: שר האוצר, אני יכול להסכים בגדול לאמירה שניהלתם כלכלה אחראית במשך שלוש שנים ואני לא מבין למה אתם מתים לקלקל את זה.
אורי אריאל: יש שנת בחירות, כולנו יודעים ומכירים, בסדר, צריך לחלק קצת לבוחרים – פעם קראו לזה להיטיב עם העם – אבל אני מציע לכם לשקול את זה עוד פעם ולקחת את זה לאחור.
אורי אריאל: זה לא הפתרון.
אורי אריאל: נדמה לי שאפילו אתה התנגדת לזה אלא שבדיונים משותפים בסוף החליט ראש הממשלה לעשות את זה כך.
אורי אריאל: אם אני טועה, תקן אותי.
אורי אריאל: יש לכם אוצרות ביד.
אורי אריאל: בניגוד לחוק אתם לא מביאים את חוק ששינסקי.
אורי אריאל: חוגגים על הכסף שם.
אורי אריאל: הכנסתם בדרך את הביטחון שאף אחד מחברי הוועדה, כולל אתה, לא רצינו.
אורי אריאל: תקן אותי שוב אם אני טועה.
יובל שטייניץ: הפעם אתה צודק.
יובל שטייניץ: בקודם אתה טועה, אבל כאן אתה צודק.
אורי אריאל: בדרך ראש הממשלה הכניס את הביטחון.
אורי אריאל: עניין שולי.
אורי אריאל: שם צריכים רק שלושים מיליארד, ארבעים מיליארד והרואים לרחוק בתוכניות הסוף כמו שאתם מדברים כאן, רואים חמישים מיליארד.
אורי אריאל: זה כבר לא אחראי וסליחה על הביטוי, זה אפילו לא רציני.
אורי אריאל: זה לא מכבד אתכם ואת הדרך בה נקטתם עד עכשיו.
אורי אריאל: היתרון הוא שאתם עוד יכולים לתקן את זה.
אורי אריאל: אני מציע גם לחברי הוועדה שמתגייסים כאן, אחרי דיון מעמיק הבנתם שהגירעון מצוין, אז תצביעו בעד.
משה גפני: אני תכף אומר.
אורי אריאל: אם לא, אז לא.
אורי אריאל: אני נותן עצה.
אורי אריאל: אני לא מסכם את הדיון אלא אתה תעשה זאת.
אורי אריאל: לסיכום דבריי, אני מציע שהוועדה תקבל עוד נתונים, תביא עוד מומחים ותשקול את העניין.
אורי אריאל: זאת לא החלטה להיום אלא אפשר לשוב אליה מחר.
משה גפני: אתה לא היית כששר האוצר דיבר.
אורי אריאל: ניהלתי את הוועדה לענייני ביקורת המדינה.
משה גפני: אני אסכם.
שכיב מוראד שנאן: אדוני היושב ראש, שמעתי בקפידה את דבריו של שר האוצר ולצערי הרב, בגלל אילוץ של מעבר לוועדת הכנסת, נבצר מאתנו לשמוע את דבריהם של חברי הכנסת שדיברו.
שכיב מוראד שנאן: מתוך דבריו של שר האוצר היה ניתן ללמוד הרבה מאוד נתונים שמלמדים על כך שאנחנו כמדינה לא יכולים להתנתק מהעולם ולא יכולים ללכת ולעשות.
שכיב מוראד שנאן: מספיק יש גדרות מסביבנו ואי אפשר לגדר את עצמנו כלכלית.
שכיב מוראד שנאן: הגדרות שיש מסביב למדינת ישראל לא מונעות את ההשפעה הכלכלית העולמית עלינו.
שכיב מוראד שנאן: שר האוצר וצוות משרדו בא לכאן עם הצעה שאני בטוח ומאמין שהיא לא קלה גם להם.
שכיב מוראד שנאן: הם לא באים מתוך אמונה שזה הדבר הגדול שצריך לעשות והיו מעדיפים לא לעמוד בסיטואציה הזאת אלא היו מבקשים ללכת למהלך אחר לגמרי, אבל יש מציאות כלכלית ויש מצב כלכלי שאנחנו לא יכולים שלא להתחשב בו ולא יכולים שלא להבין שאם מומחים, אנשים שתחום האחריות שלהם הוא התחום הזה, אומרים כך, אנחנו במצב שחייבים לראות שההצעה שלהם היא הרע במיעוטו.
שכיב מוראד שנאן: שר האוצר דיבר על כך שהוא התחשב מאוד בעמדתו של נגיד בנק ישראל, שגם אותה למד וגם אותו פגש.
שכיב מוראד שנאן: אם זה הסיכום, אני מבקש שנכבד את המצב ונעזור לו להציל את מדינת ישראל.
משה גפני: רבותיי, אני מבקש לסכם את הדיון ואנחנו עוברים להצבעה.
יובל שטייניץ: אני גם אומר איזו מילה?
משה גפני: אם אתה רוצה.
יובל שטייניץ: אני רוצה להבהיר דבר אחד.
יובל שטייניץ: היה יעד גירעון קודם, מתווה של חמש שנים.
יובל שטייניץ: ב-2009 אנחנו, באפריל, עת גיבשנו אותו, ההנחה הייתה – לא רק אצלנו אלא בכל העולם – שהמשבר יימשך שנה-שנתיים ואחר כך העולם יתאושש באופן משמעותי.
יובל שטייניץ: לכן קבענו יעדי גירעון הולכים ויורדים וב-2012, ב-2013 ו-2014 יורדים יותר.
יובל שטייניץ: מה שקרה זה שאנחנו התאוששנו אבל העולם שכח להתאושש.
יובל שטייניץ: זה משפיע עלינו ולכן יש האטה או הצמיחה פחות גבוהה מכפי שחשבנו שתהיה.
יובל שטייניץ: לכן יעד הגירעון הקודם היה יומרני.
יובל שטייניץ: אם העולם היה מתאושש לא כמו ישראל אלא פחות מישראל, אם אירופה וארצות הברית היו מתאוששים לא ב-2010 אלא ב-2011, יעד הגירעון הקודם היה ריאלי.
יובל שטייניץ: מאחר שאירופה לא התאוששה וגם לא ארצות הברית והעולם כולו, היעד הקודם לשנת 2013 הפך ללא ריאלי ולכן קובעים יעד חדש שהוא תוצאתי.
יובל שטייניץ: זה לא השמונה או העשרה אחוזים שאהוד ברק דיבר עליהם בזמנו כשאמר אפשר גם לעשות גירעון של עשרה אחוזים ולהזרים עשרות מיליארדים.
יובל שטייניץ: זה בכלל לא להזרים אפילו שקל אחד לתקציב.
יובל שטייניץ: זה הכול עניין של הוצאות והכנסות.
יובל שטייניץ: זה רק עניין של הוצאות והכנסות.
יובל שטייניץ: זאת לא מסגרת ההוצאה של מסים וגירעון.
יובל שטייניץ: זאת רק מסגרת הגירעון מול ההכנסות.
יובל שטייניץ: את המסגרת התקציבית אנחנו נביא תוך חודש-חודש וחצי ושם נטפל בהוצאות.
יובל שטייניץ: כאן אנחנו מטפלים רק בגירעון.
יובל שטייניץ: לכן אני מבקש מהוועדה לאשר את זה לאור מה שקורה בעולם, לאור מה שקורה אצלנו, לאור המגעים שלנו עם כל סוכנויות הדירוג.
יובל שטייניץ: חשוב לאשר יעד גירעון ריאלי ולאחר זמן קצר לאשר גם את היעד בו צריך לעמוד .
יובל שטייניץ: זה כורח המציאות.
משה גפני: אני רוצה לומר משפט כדי שנדע על מה אנחנו מצביעים.
משה גפני: הנושא איננו דיון על המדיניות הכלכלית.
שכיב מוראד שנאן: לא בשלב הזה.
משה גפני: הנושא הוא לא המדיניות הכוללת.
משה גפני: המדיניות הכוללת, לפי דעתי גם שר האוצר עדיין לא יודע מכיוון שהוא עדיין לא גיבש את שורת הצעדים עליהם מדובר.
משה גפני: אני סברתי שאת יעד הגירעון, שזאת מדיניותה של ועדת הכספים מאז ומתמיד, במקום לפגוע באזרחים או במקום לפגוע בכל מה שנלווה לעניין הזה, אפשר להגדיל את יעד הגירעון עד גבול מסוים.
משה גפני: אנחנו עובדים בגבול.
משה גפני: אני סברתי שאפשר להביא את זה אחרי הפגרה.
אבישי ברוורמן: בשבוע הבא, אחרי שנדע את הנתונים.
משה גפני: הוא לא יכול להביא.
משה גפני: בא שר האוצר ואומר שהוא חייב את זה עכשיו כי בעקבות ההחלטה על הגדלת יעד הגירעון---
אבישי ברוורמן: זה לא יכול להיות בשבוע הבא?
משה גפני: אתם לא תצביעו בעד אבל זה לא רלוונטי ולא מעניין אותי מה תצביעו.
משה גפני: כל אחד מצביע על פי מצפנו.
שי חרמש: אנחנו יכולים לעזור.
משה גפני: לכן ההצבעה עכשיו כאשר קיים החשש שישראל עלולה להיפגע בנושא של יעד הגירעון.
משה גפני: אני מבקש להביא את החוק של יעד הגירעון להצעה.
משה גפני: אני מבקש מהיועצת המשפטית של הוועדה להקריא את החוק.
שגית אפיק: הצעת חוק הפחתת הגירעון והגבלת ההוצאה התקציבית (תיקון מס' 2) (שינוי תוואי הפחתת הגירעון), התשע"ב-2012 1.
שגית אפיק: תיקון סעיף 5 בחוק הפחתת הגירעון והגבלת ההוצאה התקציבית, התשנ"ב-1992, בסעיף 5 – סעיף 5 מדבר על תקרת הגירעון והוא קובע שנות כספים שונות בהן תקבע הממשלה את שיעור הגירעון הכולל מן התמ"ג לפי ההוראות הקבועות ועכשיו קובעים כלהלן: (1) בפסקה (8), במקום "1.5 אחוז" יבוא "3 אחוזים".
שגית אפיק: פסקה (8) מתייחסת לשנת התקציב 2013 והיה קבוע בה גירעון שלא יעלה על 1.5 אחוזים.
שגית אפיק: השינוי המבוקש כאן הוא לשלושה אחוזים.
אמנון כהן: אפשר עד שלושה אחוזים?
שגית אפיק: לא יעלה על שלושה אחוזים.
אבישי ברוורמן: כל מי שמצביע, להוציא שניים, לא השתתף בדיון הזה.
שכיב מוראד שנאן: לא נכון.
שכיב מוראד שנאן: אני הייתי בדיון בהתחלה ושמעתי את שר האוצר.
שכיב מוראד שנאן: הוא עושה מאתנו סמרטוטים.
שכיב מוראד שנאן: היינו בדיון, שמענו את הדיון ומצביעים בהתאם לו.
שגית אפיק: (2) במקום פסקה (9) יבוא: פסקה (9) קובעת שבשנות התקציב 2014 ואילך שיעור הגירעון לא יעלה על אחוז אחד.
שגית אפיק: השינוי המבוקש כעת הוא: "(9) בשנת התקציב 2014 – באופן שלא יעלה על 2.75 אחוזים.
שגית אפיק: (10) בשנת התקציב 2015 – באופן שלא יעלה על 2.5 אחוזים.
שגית אפיק: (11) בשנת התקציב 2016 – באופן שלא יעלה על שני אחוזים.
שגית אפיק: (12) בשנות התקציב 2017 עד 2018 – באופן שמדי שנה יפחת משני אחוזים.
שגית אפיק: (13) בשנות התקציב 2019 ואילך – באופן שמדי שנה לא יעלה על אחוז וחצי".
משה גפני: אנחנו מצביעים על אישור הצעת החוק כפי שהוקראה על ידי היועצת המשפטית.
משה גפני: לספור את הקולות.
משה גפני: בעד אישור הצעת החוק – 7 נגד אישור הצעת החוק – 3 הצעת החוק אושרה
משה גפני: אני מודה למנכ"ל.
משה גפני: אניח מודה לממונה על התקציבים.
משה גפני: השעה 14:30.
משה גפני: יש בקשה שלי לרביזיה על הצעת חוק לתיקון פקודת מס הכנסה (מס' 188) (תרומה למוסד ציבורי) התשע"ב-2012.
משה גפני: אנחנו קודם כל נצביע על הרביזיה.
משה גפני: בעד קבלת הרביזיה – פה אחד הרביזיה התקבלה
משה גפני: אני חוזר להצעת החוק ואני רוצה לדעת האם שר האוצר עומד על הגשת הסתייגות לגבי הנושא של המדד לפי 2013.
ליאת גרבר: אם אנחנו משאירים את הסכום על תשעה מיליון, אנחנו נסיר את ההסתייגות, מה שאומר שהסכום יגדל משמעותית כבר השנה.
משה גפני: זאת אומרת, לכמה הוא יגיע?
ליאת גרבר: לפי המדד אבל הוא יכול להגיע קרוב לתשעה וחצי מיליון.
משה גפני: הוא יגיע קרוב לתשעה וחצי מיליון.
משה גפני: אם כן, אלה לא עשרה מיליון.
אורי אריאל: אפשר לדחוף את זה.
משה גפני: כן, אבל צריך לדעת לא לדחוף יותר מדי כדי שלא להידרדר.
משה גפני: אנחנו מצביעים על אישור הצעת החוק בלי הסתייגות של שר האוצר.
משה גפני: יש שתי הסתייגויות של חבר הכנסת אורי אריאל שאם הן יתקבלו במליאה, ככל הנראה נצטרך למשוך את החוק אבל אני מקווה שאולי אני אשכנע אותו שלא יצביע אלא רק ידבר על זה ויגיד את דברו.
משה גפני: אנחנו מצביעים על אישור הצעת החוק לתיקון פקודת מס הכנסה (מס' 188) (תרומה למוסד ציבורי), התשע"ב-2012.
משה גפני: בעד אישור הצעת החוק – 2 נמנע – 1 הצעת החוק התקבלה
משה גפני: אחד נמנע, שניים בעד, הצעת החוק עברה.
משה גפני: אני מודה ליהודה מונסנגו ולליאת גרבר.
משה גפני: אני מודה לכולם על ההשתתפות ועל ההצבעה.
משה גפני: הסעיף האחרון בסדר היום, שינויים בתקציב לשנת 2012.
משה גפני: פנייה מספר 439 – העברת משרת סגן חשב, מהמשרד לשיתוף פעולה אזורי לחשבות משרד ראש הממשלה.
אורי גבע: המשרד לשיתוף פעולה אזורי.
שי חרמש: יש משרד כזה, המשרד לשיתוף פעולה אזורי?
משה גפני: תאמין לו.
משה גפני: הוא לא יגיד לך דבר לא נכון.
אורי גבע: השר סילבן שלום.
אורי גבע: המשרד לשיתוף פעולה אזורי העלה בקשה.
אורי גבע: היקף המכרזים והרכש עולה.
אורי גבע: מי שמספק את השירותים האלה שבכפיפות למשרד ראש הממשלה זאת חשבות משרד ראש הממשלה.
אורי גבע: בסיכום ביניהם הם מעבירים סגן חשב שיעזור להם בנושא התפעולי בלבד.
משה גפני: בעד אישור פנייה מספר 439 – פה אחד הפנייה אושרה
משה גפני: אני רוצה לדבר עם החשבת הכללית על הסיפור הזה של החשבים, אבל כנראה אני אסיר את הרביזיה אחרי שאני אדבר אתה.
אורי גבע: אגב, זה סגן חשב.
אורי גבע: אני לא יודע אם הוא שייך לאוצר.
משה גפני: שייך לאוצר.
אורי גבע: יש סגני חשבים ששייכים למשרדים.
משה גפני: אם זה שייך למשרד, אני מסיר את הרביזיה.
משה גפני: אם זה שייך לחשב הכללי, אני לא מסיר.
משה גפני: אני אסיר אחרי שאני אדבר עם החשבת הכללית.
משה גפני: תגיד לי אם להסיר או לא.
אורי גבע: אני אשלח לך.
משה גפני: פנייה מספר 441 –
אורי גבע: המשרד לנגב וגליל מעביר מיליון וחצי שקלים למשרד לאזרחים ותיקים בהתאם להחלטת ממשלה בנושא של תוכנית אב יישובית לנושא זקנה.
משה גפני: מה זה המיליון וחצי?
אורי גבע: יש החלטת ממשלה לפיתוח תוכניות אב לאזרחים ותיקים ברשויות המקומיות, פעילויות למען אזרחים ותיקים.
משה גפני: מה זה שייך למשרד נגב וגליל?
אורי גבע: זאת טעות בדברי ההסבר.
אורי גבע: תראה גם בפנייה עצמה.
אורי גבע: זה משרד לפיתוח הנגב והגליל שמעביר עבור הרשויות בפריפריה.
משה גפני: בעד אישור פנייה מספר 441 – פה אחד הפנייה אושרה
משה גפני: פניות מספר 442 ו-443 - המבנה בלינקולן 3.
אמיר רשף: הפנייה נועדה לתקצב 3.3 מיליוני שקלים למאפ"י עבור שיפוץ המבנה שלהם בלינקולן 3 בתל אביב.
אמיר רשף: זה נובע מהוראות שימור מחמירות של עיריית תל אביב.
משה גפני: בעד אישור פניות מספר 442 ו-443 – פה אחד הפנייה אושרה
משה גפני: פנייה מספר 447 – מינהלת תנופה סיוע למפוני גוש קטיף.
אורי גבע: העברה של ארבעה מיליוני שקלים למשרד החינוך.
אורי גבע: אני לא יודע בגין מה זה.
משה גפני: מישהו יוכל לברר?
משה גפני: זה סיוע למפוני גוש קטיף.
משה גפני: אני חושב שהמדינה צריכה לעזור להם.
משה גפני: תבררו ותאמרו מה זה.
משה גפני: פנייה מספר 461 -
אורי גבע: הפנייה הזאת נועדה לתקצב את מינהל התכנון בהרשאה של 26.3 מיליוני שקלים על התחייבויות עבר שלא מומשו ב-2011.
משה גפני: בעד אישור פנייה 461 – פה אחד הפנייה אושרה
משה גפני: פניות מספר 462 ו-463 -
קריאה: הפנייה הזאת מעבירה ממשרד התשתיות למשרד ראש הממשלה כמעט 900 אלף שקלים.
קריאה: תקצוב הוועדה הבין-משרדית להיערכות לרעידות אדמה בהתאם להחלטת הממשלה שקובעת העברה זאת.
משה גפני: בעד אישור פניות מספר 462 ו-463 – פה אחד הפניות אושרו
משה גפני: פניות מספר 464 ו-465 -
לידיה לזנץ: לשכת המדען הראשי.
לידיה לזנץ: מדובר על העברה של 7.758 מיליון שקלים מלשכת המדען הראשי למשרד המדע למימון הסכם סרן, מאיץ החלקיקים בג'נבה.
משה גפני: אנחנו משתתפים בסכום של כמעט שמונה מיליון שקלים?
לידיה לזנץ: זה החלק של המדען הראשי בהסכם הכולל.
משה גפני: בעד אישור פניות מספר 464 ו-465 – פה אחד הפניות אושרו
משה גפני: פניות מספר 466 ו-467 –
אמיר רשף: הפנייה הזאת נועדה לתקצב 350 אלפי שקלים למינהל תכנון על מנת שיבצע סקר נכסים בוועדה מחוזית.
אמיר רשף: כי יש שם הרבה מבנים שלא מחוברים לרשת החשמל, עושים מיפוי שלהם ואז התוכנית מסדירה את זה.
משה גפני: בעד אישור פניות מספר 466 ו-467 – פה אחד הפניות אושרו
משה גפני: פניות מספר 469 ו-470 -
אמיר אדרי: פנייה תקציבית זו נועדה לתקצב סך של ארבעה מיליוני שקלים במזומן ושבעה מיליוני שקלים כהרשאה להתחייב עבור רשות הגז הטבעי בגין תכנון תשתיות גז טבעי כגון קווי חלוקה ומתקן להנזלת גז טבעי לטובת יצוא.
משה גפני: בעד אישור פניות מספר 469 ו-470 – פה אחד הפניות אושרו
משה גפני: פנייה מספר 471 – 23 מיליון שקלים לרשות השידור.
משה גפני: מימון הפטור לאגרת רשות שידור לגמלאים.
משה גפני: פניות מספר 472 ו-473 -
דולב: פנייה תקציבית זו נועדה לבצע שינויים בתקציב השוטף של הרשות הלאומית לבטיחות בדרכים בהתאם לתקציבה השנתי לשנת 2012 כפי שאושר על ידי השרים.
משה גפני: בעד אישור פניות מספר 472 ו-473 – פה אחד הפניות אושרו
משה גפני: פנייה מספר 474 –
דוד שטיינמץ: הפנייה נועדה לממן רכישה של מוצרי יסוד במלאי החירום שזה מזון לתינוקות, שמן ושמרים כנגד מכירת מלאי הבשר בהתאם להחלטות ועדת רח"ל.
משה גפני: מה עם פרי הגליל?
משה גפני: למה לא מעבירים את הכסף?
דוד שטיינמץ: כל השינויים שלנו תקועים באוצר.
משה גפני: אבל צריך להעביר כסף לפרי הגליל.
משה גפני: מתי הוא יעבור?
דוד שטיינמץ: העברנו פנייה לאוצר אבל הרבה זמן זה כבר תקוע שם.
משה גפני: אתם רוצים שאני אצא זה שלא דובר אמת?
משה גפני: אנחנו סיכמנו שמעבירים להם כסף.
משה גפני: אתה בקשר עם יאיר זילברשטיין?
קריאה: אני בקשר עם אורן משה.
משה גפני: אבל אורן משה כבר לא שם.
קריאה: אני אדבר עם יאיר זילברשטיין.
דוד שטיינמץ: אתה שמת לב שאני לא הייתי כאן הרבה זמן.
דוד שטיינמץ: אין לנו שינויים וכל השינויים שלנו תקועים באוצר.
משה גפני: אבל אתה מבין מה יקרה?
משה גפני: אני לא אתן להעביר שום דבר.
משה גפני: אני אסגור את המכולת.
משה גפני: סוכם שלפרי הגליל מעבירים כסף.
דוד שטיינמץ: אנחנו העברנו שינויים.
קריאה: תסביר לי מה אתה רוצה בדיוק.
משה גפני: היה סיכום עם ראש הממשלה, עם שר האוצר ועם חזי צאיג.
דוד שטיינמץ: העניין הסתדר.
דוד שטיינמץ: יש כבר את השינוי אלא שזה קצת התעכב עם דברים אחרים.
משה גפני: מעכבים את זה באוצר.
משה גפני: יש לכם משהו נגד משרד התעשייה?
משה גפני: אתם בסדר, גם אני נגד פה ושם אבל לא לעכב את זה.
קריאה: אני אבדוק את זה.
משה גפני: אני אציע לכם הצעות אחרות לעכב.
משה גפני: תאמין לי שאת מה שהם רוצים, הם מעבירים למשרד התמ"ת ואלה דברים שאני לא רוצה.
משה גפני: את מה שאני רוצה, הם לא מעבירים.
דוד שטיינמץ: זה יעלה בשבוע הבא.
דוד שטיינמץ: למשרד יש הרבה שינויים.
דוד שטיינמץ: אומרים לי שכנראה יעלו את זה בשבוע הבא.